**REZULTATI POSLOVANJA PODUZETNIKA U 2017. GODINI SA SJEDIŠTEM U**

**URBANOJ AGLOMERACIJI ZAGREB**

Prije tri godine (8. ožujka 2016. godine) Ministarstvo regionalnoga razvoja i fondova EU donijelo je Odluku o ustrojavanju Urbane aglomeracije Zagreb koju čine **gradovi:** Zagreb, D. Stubica, Dugo Selo, Jastrebarsko, Oroslavje, Samobor, Sveta Nedelja, Sveti Iv. Zelina, Velika Gorica, Zabok i Zaprešić te **općine**: Bistra, Brckovljani, Brdovec, Dubravica, Gornja Stubica, Jakovlje, Klinča Sela, Kravarsko, Luka, Marija Bistrica, Marija Gorica, Orle, Pisarovina, Pokupsko, Pušća, Rugvica, Stubičke Toplice, Stupnik i Veliko Trgovišće.

|  |  |
| --- | --- |
| **Shema 1.** **Grad Zagreb i gradovi/općine Zagrebačke i Krapinsko-zagorske županije u sastavu UAZ** | Na području gradova i općina obuhvaćenih Urbanom aglomeracijom Zagreb, u 2017. godini bilo je 47 504 poduzetnika čije je i sjedište u jednom od spomenutih gradova i općina. Riječ je o poduzetnicima koji su sastavili i u Registar godišnjih financijskih izvještaja podnijeli točan i potpun godišnji financijski izvještaj za statističke i druge potrebe za 2017. godinu.[[1]](#footnote-1)  Od navedenoga broja, najviše je poduzetnika sa sjedištem u Zagrebu (40 120 ili 84,5 %), a najmanji je broj poduzetnika u općini Pokupsko (10 ili 0,02 %).  Kod 47 504 poduzetnika bilo je 387 134 zaposlenih, što je prosječno 8,1 zaposlenih po poduzetniku. |

Poduzetnici Urbane aglomeracije Zagreb u 2017. godini ostvarili ukupne prihode u iznosu od 379,3 milijarde kuna (povećanje za 8,7 % u odnosu na prethodno razdoblje), ukupne rashode u iznosu od 360,7 milijardi kuna (povećanje za 9,4 % u odnosu na prethodno razdoblje) te ostvarili dobit razdoblja u iznosu od 24,0 milijarde kuna (povećanje za 9,7 % u odnosu na prethodno razdoblje),

Najveće ukupne prihode ostvarili su poduzetnici sa sjedištem u Zagrebu (329,1 milijardu kuna ili 86,8 % ukupno ostvarenih ukupnih prihoda poduzetnika Urbane aglomeracije Zagreb), a najmanje poduzetnici sa sjedištem na području općine Orle (21,5 milijuna kuna ili 5,7 % ukupno ostvarenih ukupnih prihoda poduzetnika Urbane aglomeracije Zagreb).


**Tablica 1. Osnovni financijski podaci poslovanja poduzetnika u gradovima i općinama Urbane aglomeracije Zagreb u 2017. godini** (iznosi u tisućama kuna)

| **Naziv grada/općine** | **Broj poduzetnika** | **Broj zaposlenih** | **Ukupni prihod** | **Dobit razdoblja** | **Gubitak razdoblja** | **Neto dobit** |
| --- | --- | --- | --- | --- | --- | --- |
| Donja Stubica/grad | 91 | 1.348 | 755.112 | 29.048 | 3.384 | 25.664 |
| Dugo Selo/grad | 495 | 2.917 | 1.777.471 | 53.989 | 31.288 | 22.700 |
| Jastrebarsko/grad | 328 | 1.806 | 1.148.607 | 76.786 | 10.636 | 66.151 |
| Oroslavje/grad | 138 | 1.603 | 743.248 | 24.352 | 3.902 | 20.449 |
| Samobor/grad | 1.229 | 6.986 | 4.774.048 | 309.910 | 73.176 | 236.734 |
| Sveta Nedjelja/grad | 795 | 8.829 | 9.977.242 | 410.834 | 135.969 | 274.865 |
| Sveti Ivan Zelina/grad | 418 | 2.374 | 1.676.443 | 62.284 | 7.754 | 54.530 |
| Velika Gorica/grad | 1.508 | 10.919 | 13.508.295 | 737.776 | 100.912 | 636.864 |
| Zabok/grad | 218 | 2.277 | 1.378.222 | 85.421 | 4.968 | 80.453 |
| **Zagreb/grad** | **40.120** | **331.978** | **329.091.750** | **21.409.563** | **8.928.823** | **12.480.741** |
| Zaprešić/grad | 750 | 4.504 | 3.057.096 | 164.840 | 107.111 | 57.729 |
| Bistra/općina | 131 | 542 | 208.399 | 11.855 | 3.379 | 8.476 |
| Brckovljani/općina | 100 | 612 | 284.719 | 9.909 | 2.797 | 7.112 |
| Brdovec/općina | 227 | 1.329 | 1.635.535 | 235.474 | 8.911 | 226.563 |
| Dubravica/općina | 29 | 143 | 169.525 | 3.662 | 333 | 3.329 |
| Gornja Stubica/općina | 41 | 281 | 108.773 | 7.788 | 656 | 7.132 |
| Jakovlje/općina | 65 | 223 | 104.553 | 4.577 | 2.123 | 2.454 |
| Klinča Sela/općina | 79 | 366 | 308.490 | 14.347 | 2.217 | 12.130 |
| Kravarsko/općina | 15 | 65 | 30.670 | 1.462 | 52 | 1.409 |
| Luka/općina | 21 | 381 | 306.195 | 6.102 | 1.632 | 4.470 |
| Marija Bistrica/općina | 78 | 377 | 207.959 | 15.981 | 1.074 | 14.906 |
| Marija Gorica/općina | 29 | 114 | 43.200 | 2.695 | 212 | 2.482 |
| Orle/općina | 17 | 42 | 21.510 | 1.502 | 189 | 1.314 |
| Pisarovina/općina | 49 | 459 | 202.315 | 8.113 | 848 | 7.265 |
| Pokupsko/općina | 10 | 53 | 30.784 | 558 | 249 | 309 |
| Pušća/općina | 37 | 175 | 155.625 | 7.075 | 57 | 7.018 |
| Rugvica/općina | 136 | 1.766 | 1.845.787 | 91.002 | 33.069 | 57.934 |
| Stubičke Toplice/općina | 57 | 235 | 79.576 | 3.311 | 2.362 | 949 |
| Stupnik/općina | 214 | 3.855 | 5.262.682 | 223.559 | 13.226 | 210.333 |
| Veliko Trgovišće/općina | 79 | 575 | 440.634 | 14.371 | 3.407 | 10.964 |
| **Ukupno UA Zagreb** | **47.504** | **387.134** | **379.334.467** | **24.028.144** | **9.484.714** | **14.543.430** |

*Izvor: Fina, Registar godišnjih financijskih izvještaja, obrada GFI-a za 2017. godinu*

Ovom su rezultatu najviše pridonijeli poduzetnici sa sjedištem u Zagrebu, s 86,8 % (329,1 milijardi kuna) udjela u ukupnim prihodima Urbane aglomeracije Zagreb te poduzetnici Velike Gorice, s 3,6 % (13,5 milijardi kuna) i Svete Nedjelje s 2,6 % (10,0 milijardi kuna) udjela u ukupnim prihodima poduzetnika UAR-a.

**Grafikon 1. Udio ukupnih prihoda i dobiti razdoblja poduzetnika sa sjedištem u Zagrebu u ukupnom prihodu i dobiti razdoblja poduzetnika Urbane aglomeracije Zagreb u 2017. godini**




*Izvor: Fina, Registar godišnjih financijskih izvještaja, obrada GFI-a za 2017. godinu*

**Prema produktivnosti** (prihodu po zaposlenom), na prvom su mjestu poduzetnici općine Stupnik, s 1,4 milijuna kuna, a među poduzetnicima navedene općine po produktivnosti na prvom je mjestu društvo [KMAG d.o.o.](https://www.transparentno.hr/pregled/50122329920/8ce0d94ca1bd7a4f6802333794174bafbe787e2eb7dabd9822bb4f1307ff5b76070903ba6b8e50659964c323fa6790f9e2d4f7980166f787b360800e0da89d4b) s prosjekom od 25,4 milijuna kuna po zaposlenom. Pretežita djelatnost društva prema NKD-u 2007. je *45.11 - Trgovina automobilima i motornim vozilima lake kategorije*, ima devet zaposlenih čija je prosječna mjesečna neto plaća u 2017. godini iznosila 9.777 kuna.

Slijede poduzetnici Velike Gorice među kojima je prvo društvo [PORSCHE CROATIA d.o.o.](https://www.transparentno.hr/pregled/56007827423/b7df5919bc45d7882cf6ddd662e5dd5a81631079a13ccac0f2ca7c230e96ac6144ef0acb09dea77d9fac5acfa3f63c2e57b605d62d0e4402c01fad0ee543678a) s prosjekom od 19,6 milijuna kuna i poduzetnici općine Brdovec s 1,2 milijuna kuna, među kojima je prvo društvo [CHEMCOM d.o.o.](https://www.transparentno.hr/pregled/97886559516/d07d9789c8ae57f03e81d1ec8a65b395f0b823091b40de4212769349dfe88b6d5eaffcc63111866731038e25fa9cb1f0f4538b6c53a18f541501b2f814011a10) s prosjekom od 9,1 milijuna kuna. Za usporedbu, produktivnost poduzetnika na razini RH u 2017. godini iznosila je 768 tisuća kuna.

**Prema visini ostvarenog prihoda** među poduzetnicima sa sjedištem na području Urbane aglomeracije Zagreb, najbolja je [INA d.d.](https://www.transparentno.hr/pregled/27759560625/d8aa819e185a7b07f69960f0c6074072268a2be1e875d4c985909c893e752d46754ad3c15135612136edb17ae5fe5ad0dfa5bda8da54fac9f02d1f2d244cb272) s 18,3 milijarde kuna ukupnih prihoda i [HEP d.d.](https://www.transparentno.hr/pregled/28921978587/34b8585f8fb218b891a7b16e5d88f5a80352b8c5a4e522261a95b5006835ce45c7632e9165576d5cc4783f1bbd8bfa2fb4756aee286713507fd09980204da65b) s 8,8 milijardi kuna ukupnog prihoda. **Najveći izvoz** ostvarila je također [INA d.d.](https://www.transparentno.hr/pregled/27759560625/d8aa819e185a7b07f69960f0c6074072268a2be1e875d4c985909c893e752d46754ad3c15135612136edb17ae5fe5ad0dfa5bda8da54fac9f02d1f2d244cb272) (7,3 milijarde kuna) te [PLIVA HRVATSKA d.o.o.](https://www.transparentno.hr/pregled/44205501677/239912232e2e343567619c415b921c8136575411bee552ca3ded1084844bd49437cc33d813f80343c64019f5dab0c2b417b975b25eb2e494da079e4c67f025c0) (3,1 milijardu kuna).

**Grafikon 2. Prihod po zaposlenom kod poduzetnika u 2017. godini na razini gradova/općina Urbane aglomeracije Zagreb (TOP10**) *(iznosi u tisućama kuna)*

**

*Izvor: Fina, Registar godišnjih financijskih izvještaja,**obrada GFI-a za 2017. godinu*

**TOP 10** poduzetnika Urbane aglomeracije Zagreb u 2017. godini ostvarilo je dobit razdoblja u iznosu od 5,5 milijardi kuna ili 22,8 % ukupne dobiti razdoblja poduzetnika u Urbanoj aglomeraciji Zagreb, ukupne prihode u iznosu od 54,1 milijardu kuna ili 14,3 % ukupnih prihoda poduzetnika u Urbanoj aglomeraciji Zagreb te imali 24 047 zaposlenih ili 6,2 % ukupnog broja zaposlenih kod poduzetnika čije je sjedište u jednom od gradova i općina obuhvaćenih Urbanom aglomeracijom Zagreb.

**Tablica 3. TOP 10 poduzetnika prema dobiti razdoblja na razini Urbane aglomeracije Zagreb u 2017. godini** (iznosi u tisućama kuna)

| **Rang** | **OIB** | **Naziv** | **Sjedište** | **Broj zaposlenih** | **Ukupni prihodi** | **Dobit razdoblja** |
| --- | --- | --- | --- | --- | --- | --- |
| 1. | 27759560625 | [INA d.d.](https://www.transparentno.hr/pregled/27759560625/d8aa819e185a7b07f69960f0c6074072268a2be1e875d4c985909c893e752d46754ad3c15135612136edb17ae5fe5ad0dfa5bda8da54fac9f02d1f2d244cb272) | Zagreb | 4.225 | 18.336.888 | 1.424.695 |
| 2. | 81793146560 | [Hrvatski Telekom d.d.](https://www.transparentno.hr/pregled/81793146560/c9453dcaa60af8579c1d2bfe543f50da736b53f46f833e7fd180e54025e891672a9e5ced1dfc126ad100555274bf0f40af59f97243202cbb22eb73b8b991b9dd) | Zagreb | 3.653 | 6.265.933 | 841.266 |
| 3. | 46830600751 | [HEP - ODS d.o.o.](https://www.transparentno.hr/pregled/46830600751/29cae2859e9eb28846dd630cc73e1297b2e4fe483b747c52807dbfcdd2f8ebf1b9206e356f9e194089fccd1f2fda699e9c46b1208b465075e03455764b33a944) | Zagreb | 7.370 | 4.325.342 | 679.613 |
| 4. | 44205501677 | [PLIVA HRVATSKA d.o.o.](https://www.transparentno.hr/pregled/44205501677/239912232e2e343567619c415b921c8136575411bee552ca3ded1084844bd49437cc33d813f80343c64019f5dab0c2b417b975b25eb2e494da079e4c67f025c0) | Zagreb | 2.218 | 4.653.498 | 517.449 |
| 5. | 09518585079 | [HEP Proizvodnja d.o.o.](https://www.transparentno.hr/pregled/09518585079/970f4603dfa09df54ae471976530f5dfc3fc23554b711ac6ecacaf3cdca9100be649a1653a49aa5a4ad640457259d141060563a8efdfb67ad61e4584f37a3d6a) | Zagreb | 1.902 | 3.786.084 | 509.047 |
| 6. | 28921978587 | [HEP d.d.](https://www.transparentno.hr/pregled/28921978587/34b8585f8fb218b891a7b16e5d88f5a80352b8c5a4e522261a95b5006835ce45c7632e9165576d5cc4783f1bbd8bfa2fb4756aee286713507fd09980204da65b) | Zagreb | 427 | 8.823.844 | 364.022 |
| 7. | 48471634697 | [Super Sport d.o.o.](https://www.transparentno.hr/pregled/48471634697/bb54100b1b870dc013ad2f67519a670b9a02ca1ab91b4f1e976fcc100f2c8a3a8d250871fe0ad925bc24cbc085433987c244e448204f85cb41f7f3362558b9e4) | Zagreb | 945 | 581.366 | 292.181 |
| 8. | 89018712265 | [JANAF d.d.](https://www.transparentno.hr/pregled/89018712265/a654c7b1212bc4c255f245f29b3b71f2328083965e200b10e065923af038e6a90b6d0862c92d1a91c65eeebcff71e8f1cf16e22f8e1400674efcbf521c2ebeb7) | Zagreb | 375 | 780.780 | 290.740 |
| 9. | 13148821633 | [HOPS d.o.o.](https://www.transparentno.hr/pregled/13148821633/b405e0556ce21c352822aa9841b1798496f28750910bbda497d23f8eadc6bde7ed1761017adba6b0dcd1ce306c3699e9e8c830294260a58ebaf7a4eea2129734) | Zagreb | 1.074 | 1.861.727 | 289.017 |
| 10. | 66089976432 | [Lidl Hrvatska k.d.](https://www.transparentno.hr/pregled/66089976432/2c237507d14ba5895c5239da90cffe24079ea1cfa8fd5012f3dc79590d65877e817f8c7bdebc5ec66ea292e06c84cbcbac2ca53e7e9fb1b4495b898661fc8e1a) | Velika Gorica | 1.858 | 4.642.356 | 267.175 |
| **Ukupno TOP 10 poduzetnika** | | | | **24.047** | **54.057.819** | **5.475.205** |
| **Ukupno poduzetnici Urbane aglomeracije Zagreb** | | | | **387.134** | **379.334.467** | **24.028.144** |


*Izvor: Fina, Registar godišnjih financijskih izvještaja, obrada GFI-a za 2017. godinu*

**Prosječna mjesečna neto plaća** obračunata zaposlenima kod poduzetnika Urbane aglomeracije Zagreb u 2017. godini iznosila je 6.126 kuna, što je 3,7 % više u odnosu na prethodnu godinu. Za usporedbu, prosječna mjesečna obračunata neto plaća zaposlenih kod poduzetnika na razini RH u 2017. godini iznosila je 5.372 kune.

**Najviša** prosječna mjesečna neto plaća obračunata je zaposlenima kod poduzetnika sa sjedištem u Velikoj Gorici (7.059 kuna), a slijede poduzetnici sa sjedištem u Zagrebu (6.231 kunu), Brdovcu (6.198 kuna), Svetoj Nedelji (5.862 kune) i Rugvici (5.852 kune).

**Najniža** prosječna mjesečna neto plaća na razini Urbane aglomeracije Zagreb obračunata je zaposlenima kod poduzetnika u općini Orle (3.037 kuna).

**Grafikon 3. Prosječna mjesečna neto plaća po zaposlenom u 2017. godini na razini gradova i općina Urbane aglomeracije Zagreb (TOP 5)** *(iznosi u kunama)*

**

*Izvor: Fina, Registar godišnjih financijskih izvještaja,**obrada GFI-a za 2017. godinu*

*Više o rezultatima poslovanja poduzetnika po područjima djelatnosti i po drugim kriterijima, prezentirano je u* [*standardnim analizama*](http://www.fina.hr/Default.aspx?sec=1279) *rezultata poslovanja poduzetnika RH, po županijama i po gradovima i općinama u 2017. godini.*

*Pojedinačni podaci o rezultatima poslovanja poduzetnika dostupni su besplatno na* [*RGFI – javna objava*](http://rgfi.fina.hr/JavnaObjava-web/jsp/prijavaKorisnika.jsp) *i na* [*Transparentno.hr*](https://www.transparentno.hr/)*, a agregirani i pojedinačni podaci dostupni su uz naknadu na servisu* [*info.BIZ*](http://www.fina.hr/Default.aspx?art=8958&sec=1275)

*Informacija o tome je li poslovni subjekt u blokadi ili ne, dostupna je korištenjem usluge* [*FINA InfoBlokade*](http://www.fina.hr/Default.aspx?sec=1538) *slanjem SMS poruke na broj 818058, te korištenjem* [*WEB aplikacije JRR*](https://jrr.fina.hr/jrir/) *tj. uvidom u podatke o računima i statusu blokade poslovnih subjekata, koji se ažuriraju u* [*Jedinstvenom registru računa*](http://www.fina.hr/Default.aspx?sec=972) *kojega u skladu sa zakonskim propisima, od 2002. godine, vodi Financijska agencija.*

|  |  |  |
| --- | --- | --- |
| [Fina info šasija_210x270.jpg](http://www.fina.hr/Default.aspx?sec=17) |  | **[smsBlokade_210x270.jpg](http://www.fina.hr/lgs.axd?t=24&id=15)** |

1. U navedeni broj i rezultate nisu uključeni podaci za sva društava iz KONCERNA AGROKOR, jer je od njih 34, sedam društava u Registar podnijelo godišnji financijski izvještaj za statističke i druge potrebe za 2017. godinu. [↑](#footnote-ref-1)